stanford-oval/wikipedia huggingface dataset:
מכון אחיה
אודות

מכון אחיה הוקם בשנת 1993 כדי למנוע את נשירה באמצעות איתור ילדים עם קשיי למידה ועיכובים התפתחותיים ומתן טיפול בגיל מוקדם ככל האפשר. אחיה מפעיל מרכזים ותוכניות עבור ילדים, הורים ומורים במטרה לעורר מודעות קהילתית לנושא קשיי הלמידה של ילדים, ולהכין את מסגרות החינוך בקהילה בצורה טובה יותר להתמודדות עם ילדים מתקשים.
"אחיה" היא העמותה היחידה המפעילה תוכניות טיפול והתערבות לסיוע לילדים מתקשים, ובמקביל מכשירה מורים בעלי גישה והבנה מיטבית לילדים בעלי ליקויי למידה הלומדים במסגרות החינוך הרגילות.[דרוש מקור]
בנוסף מפעילה העמותה גנים טיפוליים בבני ברק ובחולון, המטפלים בילדים הסובלים מליקויי למידה ועיכובים התפתחותיים. מטרת הגנים הטיפוליים היא להכשיר את הילדים להשתלבות בבתי ספר יסודיים רגילים בקהילה החרדית.
אחיה הביאה ליוזמות מחקר בשיתוף עם מומחים מאוניברסיטת בר-אילן, בית הספר לריפוי בעיסוק של המרכז הרפואי הדסה, הפקולטה לרפואה של האוניברסיטה העברית בירושלים ומכון ברוקדייל, ליצירת אסטרטגיות חדשות שעשויות לתת מענה לצרכים החינוכיים של האוכלוסייה החרדית.[דרוש מקור]
"אחיה" מפעילה גם מרכז להכשרת מורים בקהילת החינוך החרדית בישראל בשני העשורים האחרונים, ומוביל את תחום הכשרת המורים לחינוך מיוחד ולילדים הסובלים מקשיי למידה. למרכז להכשרת מורים אחיה חמש-עשרה שלוחות, בהן לומדים מעל 1,000 תלמידים. השלוחות ממוקמות בבני ברק, באשדוד, אלעד, בית שמש, ביתר עילית, חדרה, ירושלים, מודיעין עילית, נתניה, נתיבות, רכסים, צפת, קריית מלאכי, טבריה ותל אביב.
מפעלים נוספים של אחיה כוללים:
תוכניות לטיפול בבעיות קשב וריכוז, הפועלות בערים בני ברק ואלעד, בשיתוף הקרן לילדים ונוער בסיכון של הביטוח הלאומי.
תוכנית "מעגן אחיה לגיל הרך" הפועלת בערים בני ברק וחולון, בשיתוף הרשויות המקומיות והתוכנית הלאומית לילדים ונוער בסיכון.
התוכנית לפיתוח כישורי שפה, הפועלת בערים בני ברק וביתר עילית בשיתוף ג'וינט - אשלים ומשרד החינוך.
בשנת 2011 טופלו מעל 3,500 ילדים במרכזי אחיה השונים.
תקרית התמונה

במאי 2018 במהלך סיור שגריר ארצות הברית בישראל דייוויד פרידמן במכון אחיה בבני ברק הצטלם השגריר בעוד אוחז בתמונה של ירושלים, אך במקום כיפת הסלע, הוצבה הדמיה של בית המקדש השני.
אירוע זה גרם לתקרית דיפלומטית ולגינויים חריפים מצד מדינות ערב ובכירי הרשות הפלסטינית. השגרירות הוציאה הודעה לעיתונות בה היא מוסרת כי השגריר פרידמן לא היה מודע לשינוי שנעשה בתמונה שניתנה לו והתאכזב מאוד מכך שמישהו ניצל את ביקורו בבני ברק כדי לייצר מחלוקת. ואף דרשה ממכון אחיה להתנצל על התקרית. במכון התנצלו והודיעו כי "הנהלת ארגון אחיה מבקשים להתנצל בפני שגריר ארצות הברית בישראל מר דוד פרידמן ושגרירות ארצות הברית בישראל. איש צוות מטעם ארגון אחיה הגיש תמונה לשגריר שלא על דעת אחיה, השגרירות והשגריר".
יום לאחר התקרית התראיין השגריר לכלי התקשורת ואמר בין היתר כי "בסוף הסיור בבני ברק מישהו בא במהירות עם פוסטר והצטלם לידי עם התמונה. זה חסר כבוד וטיפשי. ביליתי את ה-24 שעות שלאחר מכן בלהסביר שזה לא משקף את עמדותיי".
הערות שוליים

↑  השגריר פרידמן צולם עם הדמיה של בית המקדש בהר הבית ועורר סערה, באתר JDN
↑  "מתנחל טרוריסט": יועצו של אבו מאזן תוקף את שגריר ארצות הברית, באתר JDN
מחלקה מונוטונית

מחלקה מונוטונית היא משפחה של קבוצות המקיימת תכונות סגירות מסוימות.
משפט המחלקה המונוטונית קובע קשר בין מחלקות מונוטוניות לבין סיגמא-אלגברות, וקשר זה מאפשר להוכיח תכונות רבות בתורת המידה ובתורת ההסתברות, כדוגמת משפט פוביני.
הגדרה

תהי  X קבוצה. משפחה של תתי-קבוצות  {\mathcal {M}}\subset {\mathcal {P}}(X) נקראת מחלקה מונוטונית, אם היא סגורה לאיחוד וחיתוך שרשראות מונוטוניות בנות-מניה, כלומר:
לכל סדרה  \left\{E_{i}\right\}_{i=1}^{\infty }\subset {\mathcal {M}} המקיימת  E_{1}\subset E_{2}\subset E_{3}\subset ..., מתקיים כי  \bigcup _{i=1}^{\infty }E_{i}\in {\mathcal {M}}.
לכל סדרה  \left\{E_{i}\right\}_{i=1}^{\infty }\subset {\mathcal {M}} המקיימת  E_{1}\supset E_{2}\supset E_{3}\supset ..., מתקיים כי  \bigcap _{i=1}^{\infty }E_{i}\in {\mathcal {M}}.
משפט המחלקה המונוטונית

תהי  X קבוצה ותהי  P\subset {\mathcal {P}}(X) משפחה כלשהי של תתי-קבוצות.
נסמן את המחלקה המונוטונית הנוצרת על ידי  P להיות  {\mathcal {C}}(P), ונסמן את הסיגמא-אלגברה הנוצרת על ידי  P להיות  \sigma (P). לא קשה לראות כי  {\mathcal {C}}(P) היא חיתוך כל המחלקות המונוטוניות המכילות את  P וכי  \sigma (P) היא חיתוך כל הסיגמא-אלגבראות המכילות את  P.
משפט: תהי  {\mathcal {A}} אלגברה של קבוצות על קבוצה  X (כלומר  {\mathcal {A}} משפחה הסגורה ללקיחת משלים ולאיחודים סופיים). אזי  {\mathcal {C}}({\mathcal {A}})=\sigma ({\mathcal {A}}).
משפט המחלקה המונוטונית > הוכחה

ברור שכל סיגמא-אלגברה היא מחלקה מונוטונית, ולכן ודאי  {\mathcal {C}}({\mathcal {A}})\subset \sigma ({\mathcal {A}}). כדי להראות את ההכלה ההפוכה די להראות כי  {\mathcal {C}}(A) מהווה סיגמא-אלגברה בעצמה.
לא קשה לראות שאם מחלקה מונוטונית היא אלגברה, אז היא גם סיגמא-אלגברה, ולכן די להראות כי  {\mathcal {C}}(A) היא אלגברה. אם כך נראה כי היא סגורה ללקיחת משלים ולאיחודים סופיים.
תהי  E\in {\mathcal {C}}(A). נגדיר  {\mathcal {R}}(E)=\left\{F\in {\mathcal {C}}({\mathcal {A}})|F\cap E,F\cap E^{\complement },F^{\complement }\cap E\in {\mathcal {C}}({\mathcal {A}})\right\}. לא קשה לראות כי  {\mathcal {R}}(E) מהווה מחלקה מונוטונית וכן כי  \emptyset ,E\in {\mathcal {R}}(E) מהיות  {\mathcal {A}} אלגברה. כמו כן ניתן לראות כי לכל  E_{1},E_{2}\in {\mathcal {C}}({\mathcal {A}}) מתקיים  E_{1}\in {\mathcal {R}}(E_{2})\iff E_{2}\in {\mathcal {R}}(E_{1}).
לכל  E\in {\mathcal {A}}, לכל  B\in {\mathcal {A}} מתקיים כי  B\in {\mathcal {R}}(E) מהיות  {\mathcal {A}} אלגברה. לכן נובע כי  {\mathcal {A}}\subset {\mathcal {R}}(E). נזכור כי  {\mathcal {R}}(E) מהווה מחלקה מונוטונית, ולכן נסיק כי  {\mathcal {C}}({\mathcal {A}})\subset {\mathcal {R}}(E).
אם כך לכל  F\in {\mathcal {C}}({\mathcal {A}}) מתקיים  F\in {\mathcal {R}}(E), ובאופן שקול  E\in {\mathcal {R}}(F), ולכן נובע כי גם  {\mathcal {C}}({\mathcal {A}})\subset {\mathcal {R}}(F) לכל  F\in {\mathcal {R}}(E).
אם כך לכל  E,F\in {\mathcal {C}}({\mathcal {A}}) מתקיים  {\mathcal {C}}({\mathcal {A}})\subset {\mathcal {R}}(E),{\mathcal {R}}(F), כלומר  F\cap E,F\cap E^{\complement },F^{\complement }\cap E\in {\mathcal {C}}({\mathcal {A}}), ולכן  {\mathcal {C}}({\mathcal {A}}) סגורה למשלים.
לסיום, קל לראות שמחלקה מונוטונית הסגורה למשלים סגורה גם לאיחודים סופיים, ועל כן  {\mathcal {C}}({\mathcal {A}}) מהווה אלגברה.
משפט המחלקה המונוטונית לפונקציות

משפט: תהי  {\mathcal {A}} מערכת-π ותהי  \Omega  קבוצה השייכת ל- {\mathcal {A}}, ותהי  {\mathcal {H}} משפחה של פונקציות  \Omega \to \mathbb {R} , המקיימת את שלוש התכונות הבאות:
לכל  A\in {\mathcal {A}} מתקיים  1_{A}\in {\mathcal {H}}, כאשר  1_{A} היא הפונקציה המציינת.
אם  f,g\in {\mathcal {H}} אז  f+g\in {\mathcal {H}} וכן  cf\in {\mathcal {H}} לכל  c\in \mathbb {R} .
לכל סדרה מונוטונית עולה של פונקציות אי-שליליות  \left\{f_{i}\right\}_{i=1}^{\infty }\subset {\mathcal {H}} המתכנסת לפונקציה גבולית  f, מתקיים  f\in {\mathcal {H}}.
אזי  {\mathcal {H}} מכילה את כל הפונקציות החסומות והמדידות ביחס לסיגמא-אלגברה הנוצרת על ידי  {\mathcal {A}}.
משפט המחלקה המונוטונית לפונקציות > הוכחה

הוכחה זו מבוססת על משפט π−λ.
ההנחה כי  \Omega \in {\mathcal {A}} יחד עם תכונות 2,3 גוררת כי המשפחה  {\mathcal {G}}=\left\{A|1_{A}\in {\mathcal {H}}\right\} מהווה מערכת-λ.
מתכונה 1 וממשפט π−λ נובע כי  \sigma ({\mathcal {A}})\subset {\mathcal {G}}.
תכונה 2 מראה כי  {\mathcal {H}} מכילה את כל הפונקציות הפשוטות, ומתכונה 3 נובע כי היא מכילה את כל הפונקציות המדידות והחסומות, שכן כל פונקציה מדידה וחסומה היא גבול של סדרה מונוטונית של פונקציות פשוטות.
מסגרת (רשת)

מסגרת (באנגלית: Frame) היא יחידת העברת מידע דיגיטלי, ברשת מחשבים ובטלקומוניקציה. מסגרת מכילה בתוכה תכונות סינכרון, המורכבות מסיביות או סמלים, המציינות למקלט את תחילת וסוף המידע, מתוך זרם גדול יותר של סיביות וסמלים שנקלטו. אם מקלט מחובר למערכת באמצע העברת מסגרת, הוא מתעלם מהמידע עד שהוא מזהה את הסיביות שמציינות תחילת מסגרת.
במודל ה-OSI של רשתות תקשורת, מסגרת היא יחידת המידע הפרוטוקולית בשכבת הקו. מסגרות הם התוצר של שכבת האנקפסולציה האחרונה לפני שמידע מועבר לשכבה הפיזית. מסגרת היא יחידת העברת המידע בפרוטוקולים השייכים לשכבת הקו, ומורכבים מכותרים התואמים  לשכבה כשאחריהם חבילת המידע. כל מסגרת מופרדת מחברתה באמצעות פער בין מסגרתי.
הערות שוליים

↑  "Data Link Layer (Layer 2)". The TCP/IP Guide. 2005-09-20. נבדק ב-2010-01-31.
ערך זה הוא קצרמרבנושא טכנולוגיה. אתם מוזמנים לתרום לוויקיפדיה ו.
מכון אברהמסון

מכון אברהמסון הוא שמה של רשת מכוני רפואה אלטרנטיבית בישראל, בבעלות אהוד אברהמסון, העוסקת בגמילה מעישון, סוכר, פחמימות ואלכוהול. החברה משתמשת בשיטה הנמצאת בבעלותה כקניין רוחני ונקראת "שיטת אברהמסון".
החברה הוקמה בשנת 1983 בידי אהוד אברהמסון. רשת המכונים פרוסה בכל מדינת ישראל ומחזיקה סניפים בארצות הברית, מרכז אמריקה וטורקיה. בינואר 2017 ציינה החברה בתקשורת את המטופל ה-100,000 שלה [דרוש מקור].
שיטת הגמילה של המכון

שיטת אברהמסון הומצאה ופותחה על ידי אהוד אברהמסון. השיטה נועדה לגמול אנשים מעישון, סוכר, פחמימות, סמים ואלכוהול ולעבור לאורח חיים בריא יותר. השיטה היא שיטת רפואה הוליסטית המשלבת, לצד ייעוץ, רעיונות מהרפואה הסינית כמו שימוש בנקודות לחיצה שברפלקסולוגיה, שיאצו, וביו-אנרגיה. במהלך הטיפול נעשה, לטענת המכון, ניקוי ואיזון המערך ה"ביו-אנרגטי" בגוף, המבוטא במרידיאניים ובמרכזי ה"ביו-אנרגיה" המכונים צ'קרות.
בנוסף לטיפול, מפעיל המכון מערך תמיכה המשלב מאמנות אישיות, דיאטניות, וקבוצות תמיכה.
במסגרת טיפול הגמילה מסוכר וגלוטן כתב המכון את "טעמים בריאים", ספר מתכונים המותאם לתפריט של הטיפול. במקביל המכון מפתח מוצרי מזון ללא תוספת סוכר וגלוטן.
שיטת הגמילה של המכון > טיפול חד פעמי לעומת טיפול ממושך

הטיפול במכון הוא טיפול חד פעמי. על פי המכון, מחקרים רבים הצליחו להוכיח כי גמילה בטיפול אחד יעילה ואפקטיבית יותר מניסיונות הפסקה בהדרגה או סדרת סדנאות. בין השאר, בנושא זה, מתבסס המכון על מספר מחקרים מאוניברסיטת אוקספורד ומחקר שפורסם בכתב העת הרפואי Annals of Internal Medicine. ארגון אמון הציבור טען כי טענות המכון אינן מבוססות והמכון לא הציג מחקרים מעין אלו, על אף פניה אליו בבקשה.
הערות שוליים

↑  דר. דניאל סיידמן, "להפסיק בהדרגה או בבת אחת - מה יותר טוב?", הפינגטון פוסט, 23 ביוני 2014.
↑  מחקר מצא: הדרך היעילה להפסיק לעשן - מיד או בהדרגה?, באתר ynet, 15 במרץ 2016
↑  מחקר בהובלת פרופ. לינדסון - הואלי שפורסם בכתב העת הרפואי Annals of Internal Medicine, ב-3 במאי 2016.
↑  אפרת אהרוני, ‏אמון הציבור: ההבטחות של מכוני הגמילה מעישון - מטעות, באתר גלובס, 3 ביוני 2013
| --- | --- |
בקרת זהויות :  VIAF: 19147869479774980243   WorldCat (עם VIAF): 19147869479774980243 
ערך זה הוא קצרמרבנושא בריאות. אתם מוזמנים לתרום לוויקיפדיה ו.
מלון Loews Regency

| --- | --- |


 מיקום:  540 Park Avenue & 61st Street, New York City, New York, 10065
 חדרים:  379
 אטרקציות:  Julien Farel Restore Salon & Spa  The Regency Bar & Grill  Sant Ambroeus Coffee Bar
 בניית המלון
 קואורדינטות:  40°45′52″N 73°58′08″W﻿ / ﻿40.76446°N 73.96897°W﻿ / 40.76446; -73.96897
 https://www.loewshotels.com/regency-hotel
  (למפת ניו יורק מוגדלת) מנהטן הברונקס ברוקלין קווינס סטטן איילנד  ניו ג'רזימלון Loews Regency(למפת ניו יורק רגילה) מנהטן הברונקס ברוקלין קווינס סטטן איילנד  ניו ג'רזימלון Loews Regency(למפת מנהטן רגילה) מלון Loews Regency(למפת מנהטן מוגדלת) מלון Loews Regency he
 
מלון Loews רג'נסי הוא מלון יוקרה הממוקם בלב פארק אווניו, בשכונת אפר איסט סייד של רובע מנהטן בעיר ניו יורק.
הקו האדריכלי של המלון הוא עיצוב אומנותי מסוג הארט דקו האייקוני עם מודרניות. המלון כולל 379 חדרי אירוח, 58 סוויטות, ו-4 חדרי פגישות ואולמות כנסים.
למלון יש מסעדת בר וגריל בשרים יוקרתית, בית קפה אמריקאי, ומכון ספא. המלון בבעלות וניהול רשת Loews.
אורחים ידועים

ראש ממשלת ישראל בנימין נתניהו התארח מספר פעמים במלון בעת ביקורו בניו יורק לקראת אירוע פתיחת העצרת הכללית של האו"ם המתרחש מדי שנה בספטמבר. ביולי 2017 פורסם כי ב-2012 ערך במלון ראש הממשלה בנימין נתניהו פגישה חשאית עם שר החוץ של איחוד האמירויות הערביות עבדאללה בן זאיד אאל נהיאן. בעת ביקורו בפסגת העצרת השנתית.
קישורים חיצונים.

אתר Loews Regency New York
הערות שוליים

↑  Karmin, Craig (2014-09-17). "Hotel Diplomacy: Security and Secrecy". Wall Street Journal (באנגלית אמריקאית). ISSN 0099-9660. נבדק ב-2023-09-24.
↑  "Exclusive: Netanyahu Secretly Met With UAE Foreign Minister in 2012 in New York". Haaretz (באנגלית). נבדק ב-2023-09-24.
מכון לבדב לפיזיקה

| --- | --- |

 מכון מחקר
 על שם:  Pyotr Lebedev 
 תקופת הפעילות:  1934–הווה (כ־90 שנה) 
 מייסדים:  סרגיי ואווילוב 
 בעלי תפקידים
 מנהל:  Nikolay Kolachevsky (2015) 
 סגל:  1,600 
 מיקום
 מיקום:  לנינסקי פרוספקט 53, מוסקבה
 מדינה:  רוסיה רוסיה
 קואורדינטות:  55°41′52″N 37°33′55″E﻿ / ﻿55.697777777778°N 37.565277777778°E﻿ / 55.697777777778; 37.565277777778
 www.lebedev.ru/en/
  (למפת מוסקבה מוגדלת) מכון לבדב לפיזיקה(למפת מוסקבה רגילה) מכון לבדב לפיזיקה
 
מכון לבדב לפיזיקה (ברוסית: (Физический институт им. П. Н. Лебедева РАН (ФИАН, מכון לפיזיקה על שם לבדב של האקדמיה הרוסית למדעים) מכון מחקר שממוקם במוסקבה המהווה אחד המרכזים החשובים של מחקרים בתחום הפיזיקה ברוסיה. החל משנת 2004 בראש המכון עומד גנדי מסיאץ.
היסטוריה

המכון הוקם ב-28 באפריל 1934 כאשר הוחלט על פיצול מכון למתמטיקה ולפיזיקה בלנינגרד. בקיץ אותה שנה המכון עבר למוסקבה וב-18 בדצמבר 1934 נקרא על שם פיוטר לבדב. הסגל הראשוני במכון הכיל מדענים שעברו מלנינגרד ביחד עם מנהל המכון סרגיי ואווילוב ומדענים ממוסקבה שנקלטו במכון במקומו החדש. ואווילוב עצמו היה מומחה לאופטיקה אך האמין שיש להקים מכון למחקרים בתחומי פיזיקה רבים. תוך זמן קצר במכון היו 8 מעבדות: מעבדת מחקר גרעיני, מעבדת תנודות, מעבדת אופטיקה, מעבדת לומינסנציה, מעבדת אנליזה ספקטראלית, מעבדה דיאלקטרית, מעבדת פיזיקה תאורטית ומעבדת אקוסטיקה.
בתחילת מלחמת העולם השנייה המכון עבר לקאזאן ופעל בה עד לשנת 1943. במהלך המלחמה מדעני המכון חקרו פיתוח אמצעי ראיית לילה, בדיקות ללא הרס, ייצור רכיבים אלקטרוניים, פיתוח אנטנות, שיטות אקוסטיות לגילוי מוקשים ועוד.
לאחר סיום המלחמה, מדעני המכון הרחיבו את המחקרים בתחום קרינה קוסמית והשתתפו באופן פעיל בפיתוח נשק גרעיני סובייטי. במהלך שנות ה-60 בוצעו על ידי מדעני המכון מחקרים חשובים בתחום פיזיקת המוליכים למחצה.
מדעני המכון פעילים במחקרים המבוצעים במאיץ LHC.
כל שנה מדעני המכון מפרסמים כ-20 ספרים וכ-1500 מאמרים מדעיים.
במרוצת השנים על בסיס מחלקות המכון הוקמו מעל 20 מכוני מחקר עצמאיים בתחומי פיזיקה שונים.
מבנה ועובדי המכון

המכון כולל כ-1,600 עובדים, מהם כ-800 מדענים בעלי תארים שונים וכ-22 חברי האקדמיה הרוסית למדעים.
המחלקות העיקריות נכון לשנת 2012:
מרכז למחקר אסטרונומי
מחלקת רדיופיזיקה קוונטית
מחלקת אופטיקה
מחלקת פיזיקה תאורטית
מחלקת פיזיקה של מצב מוצק
מחלקת פיזיקה גרעינית
מחלקת פיזיקה נייטרונית
מדור חקר הפלזמה
מחלקת אלקטרוניקה פיזיקלית
מדור פיזיקה מתמטית
עובדי המכון זכו מספר פעמים בפרס נובל לפיזיקה:
1958 - פאבל צ'רנקוב, איגור תם, איליה פרנק - על גילוי אפקט צ'רנקוב ופירושו.
1964 - ניקולאי בסוב, אלכסנדר פרוכורוב - על עבודה בסיסית בתחום של אלקטרוניקה קוונטית, שהובילה לבניית מתנדים ומגברים המבוססים על עקרון המייזר-לייזר.
2003 - ויטלי גינזבורג - על תרומה חלוצית לתאוריה של מוליכי על ונוזלי על.
בנוסף אליהם, בשנת 1975 קיבל אנדריי סחרוב פרס נובל לשלום.
מישיק קזאריאן,  עובד המכון, זכה בפרס המדינה של ברית המועצות בשנת 1980.
מכירה פומבית (תוכנית רדיו)

במסגרת התוכנית "מכירה פומבית" ולקראת תחילת מבצע חורף חם לקשישים על ידי עמותת "עם יפה עם אחד" התאספו כל הפעילות של העמותה בבית הנשיא עזר ויצמן ורעייתו ראומה שנתנה חסותה למבצע. בתמונה מופיעים (מימין לשמאל): יו"ר העמותה נעמי שדמי, נשיא בית המשפט העליון בדימוס משה לנדוי, אשת נשיא המדינה ראומה ויצמן ומפיקת התוכנית ברדיו רחל הרמתי, ובידם הדפס של טריפטיך של מרדכי ארדון, שנתרם למכירה הפומבית.
שידורה של תוכנית הרדיו האינטראקטיבית "מכירה פומבית" החל ב-1970 ברשת ב' של קול ישראל, והיווה מעין מהפכה בגישה לתוכניות רדיו טלפוניות אינטראקטיביות. הוגי התוכנית ויוזמיה, שמואל שי וזאב ענר, הציעו לערוך מכירה פומבית רדיופונית, ובאמצעותה לאסוף כסף למטרה חברתית בעלת חשיבות לאומית. השניים פנו לדב בן מאיר (לימים חבר הכנסת) מנכ"ל "האגודה למלחמה בסרטן" שנלהב לרעיון ומינה את לאה מרדור, יד ימינו אז במבצעים גדולים, לעמוד בראש הצוות שילווה את התוכנית.
מתנדבות "האגודה למלחמה בסרטן" אספו את הפריטים שהוצעו למכירה, חלקם הגדול פריטים בעלי ערך נוסטלגי אך גם מסחריים, והפריטים הוצעו למכירה למאזינים בשיטה של מכירה פומבית כאשר על הקו התחרו בעת ובעונה אחת כמה מאזינים. מתנדבות האגודה קיבלו את מאות הטלפונים של המאזינים, שחלקם אף תרמו שוב את הפריט למכירה. התוכנית שודרה במשך כמה שעות אחת לחודש, והכסף הרב שנאסף בשידורים הללו, שנמשכו שלוש שנים, סייע בהקמת ההוסטל של "האגודה למלחמה בסרטן" בגבעתיים.
הצלחת התוכנית הביאה לכך שהנהלת "קול ישראל" החליטה לחדשה בשנת 1989 והשידור הופקד בידי זאב ענר כמגיש ורחל הרמתי כמפיקה. התוכנית הראשונה בסבב החדש שודרה ב-18 במאי 1989 והכנסותיה הוקדשו לארגון נכי צה"ל. התוכנית הייתה עד מהרה לאחת מתוכניות הדגל של "קול ישראל", ובין האגודות והעמותות שלמענן נאסף הכסף במכירה הפומבית היו: "אל סם", "אגודת יד ביד", "אגודת ניצן", "שמע", "אקים - גג לילד המפגר", בתי החולים של תל אביב, "ארגון נשי הדסה בישראל", "עם יפה עם אחד", "המועצה לישראל יפה", ועוד.
בין הפריטים המעניינים שנאספו היו: מעטפת בולים יקרת ערך תרומת הנשיא חיים הרצוג; סוס עץ ובקבוק שמן זית מעשי ידיו של ח"כ רפאל איתן ותרומתו; מרבד בוליביאני תרומת ח"כ שלמה הלל; תכשיט שקיבלה ראומה ויצמן בעת ביקור של עזר ויצמן במצרים; מסגרת עץ עבודת יד שקיבל שמעון פרס מיו"ר הפרלמנט בנפאל; מגילת אסתר כתובה על קלף מהמאה ה-18 תרומת "סותבי'ס"; האוטוביוגרפיה של מנחם בגין "המרד" בחתימתו; פורטרט של טדי קולק שצייר חיים טופול שגם תרם את הציור לתוכנית; פסל עץ שקיבל השר מוטה גור ממובוטו נשיא קונגו; מגילת היסוד של המושבה מגדיאל תרומת ח"כ גדליה גל; משקפת חד עינית שקיבל משה דיין מיפן עם הקדשה "לשימושו האישי של שר הביטחון" – תרומת רחל דיין; פסל של מאנה כץ; ליתוגרפיה של יעקב אגם; כדורסל ועליו חתימות כל שחקני מכבי תל אביב תרומת אריה ברנוביץ; עמוס מנסדורף נפרד מהמחבט האחרון שלו בחתימת ידו.
בין האמנים והאישים שנרתמו לעזרת האגודות והעמותות ובאו לאולפן להמריץ את המאזינים לרכוש את הפריטים: יהורם גאון, חיים טופול, ציפי שביט, דודו דותן, חנה לסלאו, דורון ג'מצ'י.
מחנה בית דגן

| --- | --- |

מבנה היסטורי במחנה בית דגן
 מידע על המבנה
 סוג:  סדנאות תחבורה ושיקום
 מיקום:  ליד בית דגן
 תקופת הבנייה:  ?–1948
 בשימוש פעיל:  לא
 תאריך הריסה:  2000
 נשלט על ידי:  ישראל
 מצב:  נטוש
 בעלות נוכחית:  מינהל מקרקעי ישראל
 פתוח לציבור:  לא
 קרבות:  מלחמת השחרור
 קואורדינטות:  32°00′06″N 34°49′05″E﻿ / ﻿32.0017°N 34.818°E﻿ / 32.0017; 34.818
  מפת מיקום  מפה דינמית   (למפת גוש דן מוגדלת) מחנה בית דגן(למפת גוש דן רגילה) מחנה בית דגן(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מחנה בית דגן(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מחנה בית דגן  he מחנה בית דגןhe מחנה בית דגןמפת  __ ראשון לציון (in English: Rishon LeZion)  __ בית דגן (in English: Beit Dagan) [‌גוש דן וסביבותיו‌]מצפון: __ חולון (in English: Holon), __ בת ים (in English: Bat Yam) ממזרח: __ מועצה אזורית שדות דן (in English: Sdot Dan Regional Council) מדרום: __ באר יעקב (in English: Be'er Ya'akov), __ נס ציונה (in English: Ness Ziona), __ מועצה אזורית גן רווה (in English: Gan Raveh Regional Council) ממערב: הים התיכון (in English: PAM) תחום בתוך שטח העיר: __ שפד"ן (in English: Shafdan) tabBackground:;tabBorder:#aaa;defaultTab:0;
 
מחנה בית דגן הוא בסיס צה"לי נטוש, הנמצא בתחום המועצה אזורית שדות דן (שם קודם: עמק לוד), וממוקם בסמוך וממערב לכביש 412, כ-300 מטרים צפונית לצומת בית דגן.
היסטוריה

בשטח עליו ממוקם המחנה פעלה בשנות ה-40 של המאה ה-20 מטווייה ערבית גדולה. שמה היה "גולדן ספינדל" (מטוויית הזהב). היה זה בית חרושת משוכלל לייצור אריגים ותפירת בגדים שהוקם בהשקעה גבוהה. אחד מבעלי המטווייה, היה אחמד אבו לבן, איש אמיד תושב יפו, שהיה חבר מועצת העיר יפו וחבר הוועדה הלאומית ביפו.
עם התחלת מלחמת תש"ח פסקה פעילותה של המטווייה. במבני המטווייה השוממים התמקמו אנשי כנופיות חמושים בפיקודו של חסן סלאמה, שהגיעו למקום על-מנת להשתתף בהתקפות על מוצב בית הקרן הקיימת על יד בית דגן ששכן כ-500 מטר מערבית למבני המטוויה. במאי 1948 כשכבש כוח המגן העברי במסגרת "מבצע חמץ" את מצודת המשטרה הבריטית ליד צומת בית דגן הגיעו גם למטוויה הסמוכה למצודת המשטרה ומצאו אותה נטושה, כשחלק מהמכונות ניצבות עדיין באולמות הייצור.
זמן קצר לאחר קום המדינה הועברו מבני וציוד מטוויית "גולדן ספינדל" לרשות האפוטרופוס לנכסי נפקדים, והמתחם שיכן מוסכים של חיל התחבורה. בינואר 1949 הפכה סדנת התחבורה בבית דגן ליחידה במ"ב 684 (בית מלאכה בסיסי) בתחילה בוצעו במקום תיקוני רכב א' (טנדרים, משאיות ומכוניות נוסעים), והוקמו שם נגרייה, רפדייה ומצבעה. באפריל 1949 כבר פעלו בו ארבע סדנאות בהם עבדו כ-130 בני אדם - קצינים, נגדים, חיילים סדירים ואזרחים עובדי צה"ל.
בשנות ה-50 של המאה ה-20, נחשבה הסדנא לאחת מהגדולות בארץ ועבדו בה יותר מ-1000 עובדים, חיילים ואזרחים. בהמשך שונה שם היחידה בבית דגן ונקראה במ"ב 681. בתקופת מלחמת סיני תוקנו והושמשו בסדנא גם טנקים ומשוריינים.
בשנות ה-60 של המאה ה-20 פותחו בבסיס בית דגן אמצעי ראיית הלילה הראשונים של צה"ל. בתחילת שנות ה-70 של המאה ה-20 שונה שם היחידה למש"א 7100 (מרכז שיקום ואחזקה). בזמן מלחמת יום כיפור היחידה גם עסקה בשיקום מהיר של מנועי טנקים פגועים שהגיעו משדה הקרב. לקראת שנת 2000 הועברו כל פעילויות המחנה למקומות אחרים והוא נעזב סופית בשנים 2000–2001.
מבנים היסטוריים

במתחם שטח מחנה בית דגן נותרו שורה של מבנים היסטוריים וביניהם מבנה, כנראה משנות ה-20 של המאה ה-20, המעוטר בקשתות בסגנון אוריינטלי. מבנה נוסף הוא מבנה אבן בו שכנה הנהלת המטווייה שייתכן ששימש קודם כבית ספר לילדי הכפר בית דג'אן. בתקופת מלחמת העצמאות שכנה בבית האבן מפקדתם של אנשי חסן סלאמה.
שימושיים עתידיים

מאז שעזב צה"ל את המחנה המקום נותר נטוש, בשל זיהום חמור של הקרקע בשמנים ובמתכות כבדות. על פי התכנון היה אמור צה"ל לנקות את הקרקע כהכנה לקראת מסירתו של השטח למינהל מקרקעי ישראל. הדבר לא בוצע ועל פי עמותת אדם טבע ודין הזיהום בקרקע חלחל גם למי התהום באזור. המועצה האזורית עמק לוד, גם תבעה בשנת 2007 את משרד הביטחון בגין היטלי ביוב שלא שולמו עבור שטח המחנה.
רק ביוני 2017 החל אגף ההנדסה והבינוי במשרד הביטחון, בעבודות פינוי מבני המחנה. עבודות הפינוי כללו פירוק וגריסה של כ-30 אלף מ"ר של מבנים ותשתיות, למעט מספר מבנים היסטוריים שבמקום. בשנת 2018 הוחזר רשמית שטח המחנה לידי רשות מקרקעי ישראל, אם כי יידרשו שנים רבות עד שיהיה ניתן לבנות בו שוב, מכיוון שזיהום הקרקע בו גבוה ועדיין לא טופל (נכון לשנת 2021).
הערות שוליים

↑  יצחק דנון, ‏אדם טבע ודין נגד נציב המים ומשהב"ט: זיהמו המים והקרקע בבסיסים צבאיים, באתר גלובס, 26 במרץ 2006
↑  המועצה האזורית עמק לוד תובעת 8 מיליון שקל ממשרד הביטחון בגין היטלי ביוב, באתר גלובס, 14 באוגוסט 2007
↑  אלי אלון, הורסים את מחנה צה"ל בית דגן, באתר TheMarker‏, 13 ביוני 2017 (מאורכב בוייבאק מאשין)
↑  אסף קמר, ציורי ענק, דורבנים, כנסייה ומסיבות טראנס: ביקור בבסיס הנטוש בצומת בית דגן, באתר ynet, 20 באוקטובר 2018
מסדר כוכב הודו

| --- | --- |

 
 מוטו: אור גן-העדן מדריכנו   (אנגלית: Heaven's light our guide)
 פרטים
 מדינה:   הודו הבריטית
 סוג:  מסדר אבירות
 מפקד המסדר:  המונרך הבריטי
 נוסד:  1861
 הענקות
 הוענק לאחרונה:  1947 
 היררכיה
 עיטור גבוה יותר:  מסדר האמבט
 עיטור נמוך יותר:  מסדר מיכאל הקדוש וג'ורג' הקדוש
המסדר המרומם ביותר של כוכב הודו (באנגלית: The Most Exalted Order of the Star of India) הוא מסדר אבירות אשר נוסד על ידי המלכה ויקטוריה בשנת 1861. המסדר כולל 3 מעמדות:
אביר מפקד גבוה (GCSI - Knight Grand Commander)
אביר מפקד (KCSI - Knight Commander)
עמית (CSI - Companion)
מאז עצמאותה של הודו בשנת 1947 לא נעשו יותר מינויים למסדר.
סיסמת המסדר היא אור גן-העדן מדריכנו (Heaven's light our guide). סימלו של המסדר הוא "כוכב הודו", אשר מופיע גם על דגל המושל הכללי של הודו.
זהו הבכיר מבין שני המסדרים של האימפריה ההודית. המסדר הזוטר יותר הוא המסדר הבולט ביותר של האימפריה ההודית (The Most Eminent Order of the Indian Empire).  כמו כן, זהו המסדר הבריטי החמישי בחשיבותו, לאחר המסדר הנאצל ביותר של הבירית, המסדר העתיק והנאצל ביותר של הדרדר, המסדר המהולל ביותר של פטריק הקדוש והמסדר המכובד ביותר של האמבט.
מייקל ריסמן

| --- | --- |
אין תמונה חופשית
 לידה:  1943 (בן 81 בערך) ניו יורק, ניו יורק, ארצות הברית 
 מוקד פעילות:  ארצות הברית 
 מקום לימודים:  אוניברסיטת הרווארד, בית ספר מאנס למוזיקה 
 סוגה:  מוזיקה אלקטרונית 
 שפה מועדפת:  עברית 
 כלי נגינה:  פסנתר 
 פרופיל ב-IMDb
 
מייקל ריסמן (באנגלית: Michael Riesman; נולד ב־1943) הוא פסנתרן, מלחין, מנצח ומבצע אמריקאי.